**ПРОЕКТ №BG05M2OP001-2.016-0019**

**"Иновативно образование в хуманитарни и социални науки чрез цифрова трансформация и модернизация на учебните програми във Великотърновски университет "Св. Св. Кирил и Методий", Софийски университет "Св. Климент Охридски", Югозападен университет "Неофит Рилски" и Техническият университет в Габрово в партньорство с чуждестранни университети от Гърция, Полша и Румъния", финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове**

Ръководството на Югозападен университет „Неофит Рилски“ и екипът за управление на Проект BG05M2OP001-2.016-0019 „Иновативно образование в хуманитарни и социални науки чрез цифрова трансформация и модернизация на учебните програми“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

**Обявява** **процедура за** **подбор на преподаватели, студенти, докторанти и млади учени за провеждане на** **краткосрочни специализации/мобилности с цел преподаване и обучение в асоциираните партньори по проект BG05M2OP001-2.016-0019 , финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове**

1. **Предвидените краткосрочни специализации на преподаватели в чужбина са при асоциираните партньори, удостоени с харта за висше образование „Еразъм“ и включват, съответно:**

* Краткосрочни специализации в професионално направление 2.1. „Филология“ в университетите „Аристотел“ (Солун) и „Адам Мицкевич“ (Полша);

1. **Критерии за избор на преподаватели за участие в краткосрочни специализации;**

**А**. Преподавателите да са на трудов договор,хонорувани преподаватели или да имат придобита научна степен впрофесионално направление 2.1 „Филология“ и/или да преподават в съответното професионално направление;

**Б**. Преподавателите да са включени в разработване на лекционен курс за нова дисциплина, да имат интерес за въвеждане на иновативни методи на преподаване, разработване и внедряване на образователни ресурси или разработване на чуждоезикова програма;

**В.** Да имат умения за използване на ИКТ базирани образователни технологии, както и мотивация за прилагане на образователни иновации;

**Г.** Преподавателите да са със свободно владеене на работния език в приемащия университет (в зависимост от спецификата на обучението може да бъде както английски, така също и езикът на страната или основният език на обучение при колегите-филолози). Препоръчително е нивото на владеене на работния език да е най-малко В1.

1. **Критерии за избор на студенти в изходяща мобилност за обучение**

* Студенти от 2-4 курс, редовно или задочно обучение, в едно от професионалните направления, включени в проекта;
* Студенти, които владеят работния език на приемащия университет и могат да го удостоверят с документ;
* Студенти, които демонстрират мотивация към участие в научноизследователски проекти;
* Студенти, които имат минимален среден успех от следването до момента „Добър 4.00“, удостоверен чрез приложената академична справка.
* отговарят на всички критерии за студентска мобилност на програма „Еразъм+”.

***Ограничение: Студентът не трябва да надвиши 12 месеца мобилност за съответната образователна степен.***

1. **Критерии за избор на докторанти, пост докторанти, специализанти и млади учени/преподаватели за изходяща мобилност за изпълнение на научно изследователски задачи**

* Докторантите могат да участват **и в този вид** мобилност в качеството си на изследователи;
* Пост-докторант е изследовател, който е придобил докторска степен в последните пет години и е част от изследователски екип в ЮЗУ;
* Категорията „млади учени/преподаватели“ включва преподаватели в ЮЗУ до 34 години;
* Спазват хартата на европейските изследователи
* Демонстрират ясна ориентация за академично развитие в университета и в съответното професионално направление;
* Владеят чужд език в зависимост от работните езици в приемащия университет;
* Демонстрират изследователски интереси в областта на литература, езици и култури в Европа, граници, идентичности, култури, дигитални медии, социални иновации;

1. **Необходими документи за участие в процедурата:**

* Заявление до координатор на проекта за участие в краткосрочна специализация в асоцииран партньор – по образец на проекта.
* Заявление до координатор на проекта за участие студентска мобилност с цел обучение или мобилност на докторант/млад учен за научноизследователска дейност - по образеца на проекта.
* Декларация, съгласно Регламент (ЕС) 2016/679 за студенти и докторанти по образец на проекта
* Декларация, съгласно Регламент (ЕС) 2016/679 за преподаватели по образец на проекта

1. **Място и срок за подаване на документите за участие в процедура за подбор:**

* Документите за участие в подбора се представят текущо до 30.06.2022 г в – стая 567 на Деканатa на Филологически факултет;
* Комисията по избор заседава ежемесечно за разглеждане на получени заявления.

*Всички съобщения във връзка с провеждане на процедура по подбор на участници в мобилности, както и образците на документите се обявяват на страницата на проекта в официалния сайт на ЮЗУ „Неофит Рилски“.*